# Kerien-Boulvriag

    Evit sterioù all an anv Kerien, gwelit ar pennad Kerien (disheñvelout).
Kerien-Boulvriag :
| An iliz katolik. ||
| Anv gallek (ofisiel) | Kerien |
| Bro istorel | Bro-Gernev |
| Melestradurezh ||
| Departamant | Aodoù-an-Arvor |
| Arondisamant | Gwengamp |
| Kanton | Boulvriag (betek 2015) Kallag (abaoe 2015) |
| Kod kumun | 22088 |
| Kod post | 22480 |
| Maer Amzer gefridi | Claude Salomon 2014-2026 |
| Etrekumuniezh | Gwengamp-Pempoull Arvor-Argoad Tolpad-kêrioù |
| Bro velestradurel | Bro Gwengamp |
| Lec'hienn Web | http://www.kerien.fr |
| Poblañsouriezh ||
| Poblañs | 250 ann. (2020) |
| Stankter | 11 ann./km² |
| Douaroniezh ||
| Daveennoù lec'hiañ | 48° 23′ 27″ Norzh 3° 12′ 39″ Kornôg / 48.3908333333333, -3.2108333333333 |
| Uhelderioù | kreiz-kêr : 200 m bihanañ 101 m — brasañ 308 m |
| Gorread | 21,88 km² |
| Kerien-Boulvriag ||
| kemmañ |
Kerien-Boulvriag, pe Kerien ent-berr, a zo ur gumun eus Breizh e Bro-Gernev hag e departamant Aodoù-an-Arvor.

## Geografiezh

Kerien a zo ur gumun lec'hiet e 8 km e su da bennlec'h ar c'hanton kozh: Boulvriag. Ar c'humunioù tostañ a zo Kerbêr, Larruen, Mael-Pestivien ha Magor. Etre Boulvriag ha Kerien emañ ode Roc'h C'hlas Vihan hag a zo en hec'h uhelañ e 300 metrad uhelder. Ar Blavezh a dremen e traoñ ar bourk. Kumun Kerien en em led war 21,88 km², tro-dro 12,8 annezidi dre km² a zo e Kerien. Hec'h uhelder izelañ a zo 223 metrad hag an hini uhelañ a zo 307 metrad, 265 metrad eo an uhelder keitat, hini ar bourk.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Istor

* Kerien a oa un drev eus Botoha (hiziv an deiz ur gêriadenn e Sant-Nikolaz-ar-Pelem). An drev-se a oa bet diazezet etre penn kentañ an XII$^{vet}$ kantved betek fin an XIII$^{vet}$ kantved evel ma seblant prouiñ moudenn c'hladdalc'hel Kozhkêr-Jehan.

### XX$^{vet}$ kantved
#### Brezel-bed kentañ

* Mervel a reas 47 gwaz abalamour d'ar brezel hervez monumant ar re varv, da lavaret eo 4,60 % ag ar boblañs hervez an niveradeg bet graet e 1911; mervel a reas daou anezhe e Belgia d’an 22 a viz Eost 1914, e penn- kentañ ar brezel: ur soudard a varvas abalamour d’e c’hloazidennoù e Sambreville, er 47vet Rujumant Troadegiezh e oa hag ur soudard eus an 48vet Rujumant Troadegiezh a voe lazhet en Ham-sur-Sambre.

#### Eil Brezel-bed

* Kemeret e voe 5 340 Lur en ti-post, gant tri ezel eus ar Rezistañs moarvat, d’an 22 a viz Ebrel 1944, hervez danevell sizhuniek Titouroù Hollek Sant-Brieg.
* Mervel a reas nav den eus ar gumun abalamour d'ar brezel.

## Etimologiezh

Kerien a zeufe eus Sant-Kerian pe Kerrien, ur penitiour eus ar V$^{vet}$ kantved, ganet e Hibernia, hag a vefe bet douaret e Kleder. Kavandad Sant Ke pe Kenan, lesanvet "Collodoc" e oa pa zivroas hemañ en Arvorig.

## Monumantoù ha traoù heverk
#### Glad relijiel katolik Kerien

* Porched su an iliz.
* Ar groaz er vered.
* Ar chapel.
* E Kerien ez eus un iliz katolik gouestlet da Sant Pêr (1836–1852). An iliz a zo bet benniget e 1838. Ar c'hloc'hdi (pe tour) a zo eus 1852. Ar porched er su a zo bet adaozet hag amzeriet eo bet eus ar XVI$^{vet}$ kantved.
Ur chapelig a zo ivez, hini Sant-Yann-Peniti (XVIII$^{vet}$ kantved). Adsavet eo bet tro-dro da 1846. Gallout a rafe bezañ ur berc'henniezh kozh da Ospitalourien Sant-Yann Jeruzalem. Ar feunteun lec'hiet nepell diouzh an iliz a zo amzeriet eus 1733.
* Kalvarioù Kerlegan (XVI$^{vet}$ kantved), Boge (XVI$^{vet}$ kantved), Kerligan (XVI$^{vet}$ kantved).
* Kroaz Kerlouet (XVI$^{vet}$ kantved) ha Langrenn (XVII$^{vet}$ kantved).
* Kroaz ar vered.

#### Traoù all heverk

* Kerligan.
* Kozhkêr-"Jehan"
* Magouroù.
* Peulvan ar bourk, hini Kerligan hag hini Kozhkêr-"Jehan" (?).
* "Alez-toet" pe "hent korriganed" Menez Krec'h-an-Arc'hant.
* Hent dindan douar ar Paou (Oadvezh an houarn).
* Ar voudenn.
* Moudenn c'hladdalc'hel Kozhkêr-"Jehan" (?) (XII$^{vet}$–XIII$^{vet}$ kantved).
* Pont Roudour Gwezeg (Krennamzer).
* Monumant ar re varv, luc’hskeudenn.

#### Dizoloadegoù e Kerien

Kavet ez eus bet ur goustilh en arem, ur c'hobed hag un darbod grafitet e Kerien. Dizoloet ez eus ivez un hent dindan douar, e Kerien, er Paou. Kavet eo bet a-drugarez d'ul leue a oa kouezhet e-barzh!!!

## Liammoù diavaez

a vo kavet e Wikimedia Commons.
* (br)Kerien war lec'hienn Geobreizh

## Notennoù ha daveoù

* ↑ (fr)Ouest-France
* ↑ Roadennoù ofisiel e lec'hienn an EBSSA
* ↑ (fr)Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 266, Kemper, Nouvelles Éditions Bretonnes, 1936
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Éric Rondel, En attendant le Débarquement en Bretagne du 15 août 1943 au 6 juin 1944, pajennoù 205 ha 206, Dastumadenn Guerres et Conflits, Embannadurioù Astoure, Pleherel, 2011
* ↑ (fr)Memorial Genweb